Slniečko (skupina)

Slniečko alebo Punto & rybacé hlavy je hudobná skupina so sídlom v Piešťanoch. Ich špecifikom je spev v piešťanskom, respektíve trnavskom dialekte a humorné texty Petra Remiša. Za jej vznik sa považuje prvý koncert voľného folkového združenia Bahno 23. decembra 1983 v Piešťanoch, na ktorom účinkoval aj Peter Remiš so spoluhráčmi. V skupine sa počas troch dekád vystriedalo množstvo známych inštrumentalistov a hostí (dlhodobo najmä Marian Jaslovský, Branislav Jobus, Andrej Jobus...). Pôvodný názov Punto & Rybacé hlavy skupina nemohla dlho používať, pretože jej ho komunistické prehrávkové komisie neschválili. Prijala preto recesistický názov Slniečko, ktorý po roku 1989 používala súčasne s názvom Punto & Rybacé hlavy. Po hudobnej stránke má skupina Slniečko najbližšie k folk rocku, ale kapela sa hlási aj k vplyvom punku a v posledných dvoch albumoch najmä k vplyvu world-music a gipsy swingu.

Zloženie kapely 
 Peter Remiš - spev, akustická gitara
 Michal Urban - akordeón, ústna harmonika
 Robert Gajdošík - bicie
 Ladislav Svitek - gitary, mandolína, ústna harmonika
 Marián Mišík - basová gitara, kontrabas
 Bárbara Barros (Portugalsko) - husle
Častými hosťami kapely boli v minulosti saxofonisti Marian Jaslovský a Jozef Králik.

Diskografia 

 Burgynová kampan (1991, Poltón)
 Hudba pre ožralých slonov (1992, Opus)
 Žuvačková mafia (texty Daniel Hevier, 1998, Zebra.03, spev,: Július Satinský, Peter Lipa, Peter Remiš, Michal Urban, Szidi Tobias, Marek Ťapák, Eva Jurišová, Alex Maďar, Dedo Šimor, Nevychovanci Úprd-u, Hevi Bubble Comics Band (Slniečko) , posily albumu: Martin Breznický, Daniela Kubová, Vladimír Mrázko, Jaroslav Patay, Lenka Dvorecká, Fero Petriska)
 Bašavel (2003, Pavian Records)
 Slniečko 1983-1989 (výber, 2003)
 Odpočúúúvaj v pokoji (2006, Pavian Records)
 Bekot a bakot (výber 2014, Pavian Records)
 Falošne, ale s citom (2015, Pavian Records)
 Majte nás radi (2023, Pavian Records)

Referencie

Externé odkazy 
 Slniečko, alebo Punto a rybace hlavy

Slovenské hudobné skupiny
Hudobné skupiny z 1983